Kinnitatud Puhastusteeninduse kutsekomisjoni

otsusega nr. 28

7.september 2022



**PUHASTUSTÖÖDE JUHT, TASE 5 HINDAMISSTANDARD**

**kutseõppe tasemeõppe lõpetanutele**

Ametite (ISCO) klassifikaator: 5 Teenindus-ja müügitöötajad 51 Puhastustööde juht

Kutseala: Puhastusteenindus  
Kutsestandardi nimetus: Puhastustööde juht, tase 5

EQF tase: 5

**Sisukord**:

1. Üldine informatsioon
2. Eksamitöö eesmärk, vormistamise juhend, hindamiskriteeriumid, eksami korraldus, tagasiside
3. Hindamisjuhend hindajale
4. Lisa 1: Kooli poolt kompetentside tõendamise hindamisprotokolli näidis
5. Lisa 2: Kutseeksami protokoll

**1.ÜLDINE INFORMATSIOON**

1.1. Hindamisjuhend on koostatud Puhastustööde juht, tase 5 kutsestandardis kehtestatud kompetentsusnõuetele vastavuse hindamiseks.

Eksam toimub vastavalt kutsestandardi nõuetele ning omandatavad kompetentsid on:

B.2 Puhastustööde juht, tase 5 üldoskused

B.3.1 Hoolduskoristus

B.3.2 Suurpuhastus

B.3.3 Juhendamine

B.3.4 Koristustööde juhtimine

1.2. Koolis õppima asumise eelduseks on:

* Puhastusteenindaja-juhendaja, tase 4 kutseeksam,
* Töötamine puhastustööde juhina või muul sarnasel ametikohal puhastusvaldkonnas, kus on tegemist inimeste ja protsesside juhtimisega viimase 7 aasta jooksul vähemalt 2 aastat.
* Vähemalt keskharidus

1.3. Hindamine toimub kahes osas:

1.3.1 Esimene osa: hindamine toimub õppeprotsessi käigus kutseõppeasutuse õppebaasis ja praktikal vastavalt õppekavale ning õppekorralduseeskirjale. Õppija sooritab kirjalikke, suulisi ja praktilisi hindamisülesandeid. Hindamine viiakse läbi moodulite kokkuvõtva hindamisena. Õpilaste kompetentside omandamine kajastub kooli õppedokumentatsioonis ja kutsekomisjonile esitatavas koolipoolses tõendis.

Hindajateks on kutseõpetajad, praktika juhendajad või kutseõpetajad koos kooli praktikabaasi esindajatega. Õppeprotsessis toimunud hindamise positiivne tulemus (kõigi hindamisstandardis kirjeldatud esimese osa hindamiskriteeriumide täitmine) on eelduseks teise osa hindamisele pääsemiseks.

Õppetöö lõpuks valmib ka eksamitöö vastavalt esitatud juhendile. Kool määrab vastutava isiku, kes juhendab õpilast eksamitöö kirjutamisel. Juhendaja hindab eksamitöö tabelis vastavas veerus õpilase kompetentsust kõikide nõutud kompetentside ja tegevusnäitajate osas. Kutsekomisjonile esitatakse kooli poolt kompetentside tõendamise hindamisprotokoll kutse taotleja hindamise esimese osa positiivsete tulemuste kohta (lisa 1).

1.3.2. Teine osa: eksamitöö kaitsmine veebis

**2. EKSAMITÖÖ EESMÄRK, VORMISTAMISE JUHEND, TÖÖ STRUKTUUR, HINDAMISKRITEERIUMID, EKSAMI KORRALDUS, TAGASISIDE**

**Eksamitöö eesmärgiks** on tõendada Puhastustööde juht tase 5 kutsestandardile vastavaid kompetentse.

**Eksamitöö vormistamine**

* töö esitatakse digitaalselt, etteantud vormil
* kompetentsid tõendatakse tärniga ( \*) märgistatud lahtrites
* kasutatakse kirjatüüpi Times New Roman
* kirja suurus on 12
* tekst jaotatakse lõikudeks
* taandridu ei kasutata
* kasutatud allikad viidatakse tekstis nõuetekohaselt ja nende loetelu esitatakse töö V osas
* infomaterjal mis ei ole loodud antud eksamitöö raames (nt tööajatabel, tööjuhend, koristustarvikute ja -ainete loend, eelarve jm), viidatakse tekstis nõuetekohaselt lisadena (Lisa 1, Lisa 2 jne) ja esitatakse töö VI osas.

**Eksamitöö struktuur**

**I osa Eksamitöö eesmärk** (miks töö koostatud, miks just see objekt valitud, millised on seatud ülesanded jne)

**II osa Objekti tutvustus**

**III osa Puhastustööde juht tase 5 kohustuslikud kompetentsid ja nende hindamine**. Kirjeldada ja **analüüsida** vastavates lahtrites tööprotsessi, faktilisi andmeid mis tõendavad vajalikke kompetentse. Oluline on, et kõik puhastustööde juht tase 5 kutsestandardis toodud kompetentsid on eksamitöös tõendatud. Seega tuleb valida objekt mis seda võimaldab.

**IV osa Kokkuvõte** Tuua välja järeldused, muudatused, täiendavalt võib kasutada SWOT analüüsi.

**V osa Eksamitöös viidatud kasutatud allikate loetelu**

**VI osa Eksamitöös viidatud lisad**

**Lisa :** Eelarve võrdlusanalüüsi tabeli näidis

**Kooli poolt määratud juhendaja hindab iga kompetentsi tegevusnäitajate tõendamist vastavas veerus** **„***Hindamiskriteerium täidetud / ei ole täidetud“*

**Iga kompetentsi tegevusnäitajate tõendamist hinnatakse ka hindamiskomisjoni poolt vastavas veerus** **„***Hindamiskriteerium täidetud / ei ole täidetud**“*

**Hindamiskriteeriumid:**

1. Eksamitöö teema valimisel ja käsitlemisel arvestada asjaolu, et kõik standardis toodud puhastustööde juht tase 5 kutse kompetentsid peavad leidma tõendamist.
2. Analüüsiks võib kasutada reaalset objekti (objekti nime kasutamine ei ole vajalik), või n.ö. koostada ise objekt kui reaalset objekti ei ole võimalik kasutada.
3. Mõlemal juhul tuleb objekt analüüsida tabelis „Puhastustööde juht, tase 5 kutse kompetentsid ja nende hindamine“, täites kõik selleks ette nähtud lahtrid ja järgida töö koostamise juhendeid (Hindamiskriteeriumid. Eksamitöö vormistamine. Töö struktuur).
4. Kutsestandardis toodud kompetentside kõikide tegevusnäitajate tõendamiseks peavad töös olema käsitletud järgnevad teemad:

* B.3.1 Hoolduskoristus (tegevusnäitajad 1 ja 7)
* B.3.2 Suurpuhastus (tegevusnäitajad 1, 5 ja 7)
* B.3.3 Juhendamine (tegevusnäitajad 1, 3 ja 4))
* B.3.4 Koristustööde juhtimine (tegevusnäitajad 1-6)

1. Objekti analüüsides leida üles ja sõnastada vähemalt üks arendamist vajav teema, mida muuta, parendada, nt koristamise efektiivsus, kvaliteet, teenuste loetelu jms.
2. Eksamitöös tuua välja selle eesmärk.
3. Kokkuvõttes tuua välja kas ja milliste muudatustega saavutati eksamitöö eesmärk
4. Hiljemalt üks kuu enne kutseeksami toimumist saata eksamitöö kutsekomisjonile. Hiljem laekunud eksamitöö ei pruugi kaitsmisele pääseda.
5. Eksamitöö kaitsmiseks koostada 5 minutiline esitlus, milles tutvustada hindamiskomisjonile töö eesmärki, muudatusi ja kokkuvõtet. Seejärel vastata hindamiskomisjoni liikmete küsimustele.

**Eksamitöö kaitsmine**

* Eksamitöö kaitsmisel kanda ette 5 minutiline slaidiesitlus, mille käigus tutvustada hindamiskomisjonile töö eesmärki, muudatusi ja kokkuvõtet. Seejärel vastata hindamiskomisjoni liikmete küsimustele.
* Eksamitöö kaitsmist võidakse salvestada.

**Eksamitöö hindamine**

* Hindamiskomisjon jälgib, et kutse taotleja juhinduks kõikides oma tööalastes tegevustes mis kajastuvad eksamitöös kutse-eetikast, mõjutades sellega kutse mainet.
* Hindamiskomisjon hindab kutsestandardis toodud kompetentse vastavalt hindamiskriteeriumidele ja eksamitöö korrektset juhendile vastavat vormistamist, sh õigekeelsust ning „Koristusvaldkonna sõnavarastandardile (EVS 900:2009)“ vastavat sõnavara kasutust.
* Hindamiskomisjon teeb ettepaneku kutsekomisjonile kutse andmise või mitte andmise osas.
* Kutse andmise või mitte andmise otsustab kutsekomisjon.

**3. HINDAMISJUHEND HINDAJALE**

Enne hindamist tutvuge

* puhastustööde juht, tase 5 [kutsestandardiga](https://www.kutsekoda.ee/et/kutseregister/kutsestandardid/10646002),
* [kompetentsipõhise](https://www.kutsekoda.ee/fwk/contenthelper/10448381/10448382) hindamise mõistete ja põhimõtetega,
* kutse andmise korraga,
* hindamisjuhendiga.

Hindamise ajal

* eksami salvestamise korral teavitage sellest kutse taotlejat,
* vältige subjektiivsust kutse taotleja suhtes, veenduge kas kõik kompetentsid on tõendatud,
* vajadusel esitage täpsustavaid küsimusi.

Hindamise järel

* vormistab hindamiskomisjoni esimees hindamisprotokolli (Lisa 2) ja esitab selle kutsekomisjonile,
* eksami mitte sooritamise korral koostatakse selgituskiri põhjendustega iga kutse taotleja kohta eraldi; selgituskirjas peab olema põhjendatud kompetentsi(de) mittetäitmine.

**Lisa 1** Tõend ( Näidis)

Kooli logo

Esitatud Puhastusteeninduse kutsekomisjonile õppeprotsessis omandatud

kompetentside kohta lähtudes hindamisprotokollist.

**Kutsekvalifikatsioonieksami 1.osa hindamisprotokoll**

**Puhastustööde juht, tase 5**

**Kooli nimi:**

**Kuupäev:**

**Õppegrupp (-grupid)**

**Võttes aluseks õpilase õpitulemused õpingute algusest, otsustasid kutse kvalifikatsioonieksami 1.osa hindajad järgmiselt:**

1. Puhastustööde juht, tase 5 üldoskused
2. Hoolduskoristus
3. Suurpuhastus
4. Juhendamine
5. Koristustööde juhtimine

|  |  |  |  |  |  |
| --- | --- | --- | --- | --- | --- |
| Jrk  nr | Taotleja ees- ja  perekonnanimi | Isikukood | Taotletav  kutse  tase | 1.osa  kompetentsi  hindamistulemus | Kooli  ettepanek 2.  osale lubamise  kohta |
|  | **Grupi nimi:**  **Kodumajandus** |  |  |  |  |
| 1 | Mari Maasikas | 4xxxxxxxxxx | PTJ 5 | T | lubada |
| 2 | Priit Pohl | 3xxxxxxxxxx | PTJ 5 | T | lubada |

Kooli direktori/direktori asetäitja õppealal allkiri

Osakonna juhataja KT allkiri

Kutseõpetajad allkiri

Lisa 2

OÜ PUHASTUSEKSPERT

KUTSEEKSAMI PROTOKOLL

………..20..... a nr….

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(kutseeksami nimetus ja vorm )

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(kutseeksami toimumise koht)

Hindamiskomisjoni esimees:

Hindamiskomisjoni liikmed:

……. 20….. a kutseeksam algas kell………………………. lõppes kell ……………………….

Kutseeksamile registreeritud: ………………………………………….

Kutseeksamile jäi tulemata (nimed):

**……………………………………………………………………………………..............................………………………………………………………………………………………………**

|  |  |  |  |
| --- | --- | --- | --- |
| **Jrk nr** | **Nimi** | **Taoteldav tase** | **Otsus kutse andmise kohta** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

**Hindamiskomisjoni liikmete eriarvamused:**

**Hindamiskomisjoni ettepanek kutsekomisjonile:**

**Anda kutse, tase……………………………………… kutseeksami sooritajale**

Hindamiskomisjoni esimees: ……………………………………….

Hindamiskomisjoni liikmed ……………………………………….